Fylkesstyret i 4H Vestfold

Alumnklubben VIGGA

Medlemsorganisasjonene

# 4H Norge

#  Stokke 04.02.2020

# INNKALLING TIL ÅRSMØTET I 4H VESTFOLD

Det innkalles med dette til fylkesårsmøte:

ONSDAG 18. MARS 2020, KL. 18.00 – 22.00

Gjennestad gartnerskole, gymsalen.

Fylkesårsmøtet er 4H Norges høyeste organ på fylkesplan. De som skal møte

i fylkesårsmøte er:

\* 2 representanter (betalende medlemmer) fra hver klubb - valgt på klubbens årsmøte

 \* 2 representanter fra alumnklubben VIGGA

 \* Fylkesstyrets medlemmer

 \* Representanter fra hver av 4Hs medlemsorganisasjoner (observatørstatus)

Årsmøtet gir alle som er med i 4H en mulighet til å være med og bestemme. Det er derfor viktig at din klubb/organisasjon møter på årsmøtet.

**Påmelding i medlemsregisteret innen 8. mars 2020**

Med hilsen

Jill Eirin Undem Mariann Hegg

Ordfører i fylkesårsmøtet Leder av fylkesstyret

**Vedlegg:**

Saksliste

Vedtektsendring

###### Sakspapirer sendes ut til påmeldte to uker før

**ÅRSMØTET 4H VESTFOLD**

**18. Mars 2020**

**SAKSLISTE:**

1.OPPROP

2. GODKJENNING AV INNKALLING OG SAKSLISTE

3. VALG AV REFERENT

4. VALG AV TO REPRESENTANTER TIL Å UNDERSKRIVE PROTOKOLLEN, TRE REPRESENTANTER TIL TELLEKORPS.

5. FYLKESSTYRETS ÅRSMELDING 2019

6. NORDGARDSETRA 4H-SETER, ÅRSMELDING 2019

7. REVIDERT REGNSKAP FOR 4H VESTFOLD 20189

8. REVIDERT REGNSKAP FOR NORDGARDSETRA 4H-SETER 2019

9. VEDTEKSENDRING

PAUSE MED MAT

11. ÅRSPLAN 2021

12. REVIDERT BUDSJETT 2020

13. BUDSJETT 2021

14. VALG

15. ORIENTERINGER

16. UTMERKELSER/BLOMSTERUTDELING

**Sak nr. 09/20 Vedtektsendringer**

Normalvedtekter for fylkesledd av 4H Norge

*Vedtatt av landsstyret i 4H Norge 6. august 1990. Sist revidert 28. april 2019.*

**§ 1. Navn**
4H (Navn på fylket) er navnet på organisasjonen 4H Norges fylkesledd.

**§ 2. Fylkesårsmøte**
4H‑Fylkesårsmøtet er 4H Norges øverste myndighet på fylkes­plan. Fylkesårsmøtet har et overordnet ansvar i organisatoriske og økonomiske spørsmål for 4H‑arbeidet i fylket.

a) Sammensetning
Fylkesårsmøtet er sammensatt av:

1. To (2) representanter fra hver klubb valgt på klubbenes årsmøter
2. To (2) representanter for 4H‑alumnene i fylket, valgt på alumn­klubbens årsmøte.
3. Èn (1) representant for de frammøtte arrangementsmedlemmene. Denne representanten velges av og blant de frammøtte arrangementsmedlemmene under konstitueringen av fylkesårsmøtet.
4. En (1) representant for de frammøtte kløvermedlemmene. Denne velges av og blant de frammøtte kløvermedlemmene under konstituering av fylkesårsmøtet.
5. En (1) representant for de fremmøtte 4H-gårdene / 4H-setrene. Denne velges av og blant de fremmøtte fra 4H-gårdene / 4H-setrene under konstituering av fylkesårsmøtet.
6. En (1) representant fra fylkesleddet til hver av medlemsorganisa­sjonene i 4H Norge. Disse møter uten stemmerett. I tillegg til de organisasjonene som er tilsluttet 4H Norge sentralt, kan fylkesårsmøtet etter innvotering knytte til seg andre organisasjoner, grupper og institusjoner som er av særlig interesse for 4H‑arbeidet i fylket.
7. Fylkesstyrets medlemmer.

b) Møter
Ordinært fylkesårsmøte holdes hvert år innen utgangen av mars. Tid og sted fastsettes av fylkesstyret i samråd med ordføreren i fylkesårsmøtet. Fylkesårsmøtet blir sammenkalt og ledet av ordføreren. Innkalling med saksliste skal sendes ut minst seks (6) uker før møtet. Saksdokumenter som planer, vedtektsendringer, valgkomitéens innstilling og ev. andre prinsipielle saker skal sendes ut sammen med fylkesstyrets innstilling samtidig med innkallingen. Andre saksdokumenter skal sendes ut minst to (2) uker før møtet. Årsmøtet skal offentliggjøres for arrangementsmedlemmer og kløvermedlemmer ved at saksliste og saksdokumenter legges ut på 4H (navn på fylket) sine hjemmesider etter samme frister som omtalt over.

Rett til å sende inn saker til fylkesårsmøtet har 4H-fylkesstyret, 4H-klubbene, medlemsorganisasjonene og de valgte årsmøterepresentantene.

Fylkesårsmøtet kan gjøre gyldige vedtak når minst en tredjedel av de stemmeberettigede årsmøterepresentantene er til stede. Dersom fylkesårsmøtet ikke har mer enn 1/3 av de stemmeberettigede til stede, må årsmøtets vedtak godkjennes av sentralstyret for å være gyldige.

Fylkesstyret foreslår å beholde opprinnelig tekst angående gyldig vedtak:

Fylkesårsmøtet kan gjøre gyldige vedtak når minst halvparten av de stemmeberettigede årsmøterepresentantene er til stede. Dersom fylkesårsmøtet ikke har 50% av de stemmeberettigede til stede, må årsmøtets vedtak godkjennes av sentralstyret for å være gyldige.

Vedtak i fylkesårsmøtet fattes med absolutt flertall når ikke annet er nevnt i vedtektene. Blanke stemmer regnes som gyldige stemmer.

Ordinært fylkesårsmøte skal behandle:

1. Valg av referent til å føre protokollen
2. Valg av to (2) representanter til å underskrive protokollen sammen med ordføreren
3. Forretningsorden for årsmøtet
4. Årsmelding fra fylkesstyret
5. Revidert regnskap
6. Prinsipielle spørsmål reist av landsstyret, eller saker som klubbene eller fylkesstyret ønsker å drøfte. Slike saker skal være kommet til fylkesstyret senest tre (3) måneder før årsmøtet.
7. Arbeidsplan
8. Budsjett
9. Tilsetting av revisor
10. Valg av:
	1. Ordfører og varaordfører for fylkesårsmøtet. Funksjonstid ett (1) år.
	2. Medlemmer til fylkesstyret:
		1. Leder for fylkesstyret velges først med funksjons­tid ett (1) år.
		2. Minst tre (3) styremedlemmene velges for funksjonstid to (2) år slik at en (1) og to (2) er på valg annet hvert år.
		3. Dersom den som er oppnevnt blir valgt som leder velges ett (1) ekstra styremedlem med funksjonstid ett (1) år.
	3. Tre (3) varamedlemmer til fylkesstyret i rekkefølge. F­u­n­k­sj­on­s­tid ett (1) år.
	4. Representant(er) med vararepresentant(er) til landsmøte for 4H Norge
	5. Valgkomité på tre (3) medlemmer med funksjonstid tre (3) år. Det velges ett (1) medlem hvert år.
	6. Tre (3) varamedlemmer til valgkomiteen med funksjonstid ett (1) år.

Alle valg foretas blant 4Hs medlemmer.

Minst ett av representantene må være i plakettløpet.

Fylkesstyret foreslår: Minst en av representantene må være i plakettløpet.

Medlemmene i fylkesstyret har ikke stemmerett ved behandling av årsmelding og regnskap.

Det skal være skriftlig valg på leder og styremedlemmer. Ved personvalg utenom leder og styremedlemmer, skal det være skriftlig valg dersom det foreligger forslag på mer enn en kandidat. Blanke stemmer regnes som gyldige stemmer.

Ekstraordinært fylkesårsmøte holdes når fylkesstyret eller minst 1/3 av årsmøte-representantene forlanger det. Bare de sakene som er nevnt i innkallingen, kan behandles. Innkalling og tidsfrister er som for ordinært fylkesårsmøte.

Reise‑ og oppholdsutgifter for representantene til fylkesårsmøtet dekkes av den de representerer.

Det skal føres protokoll fra fylkesårsmøtet.

**§ 3. Fylkesstyret**
Fylkesstyret har minst fem (5) medlemmer: Leder, nestleder og minst tre (3) styremed­lemmer valgt av fylkesårsmøtet blant 4Hs medlemmer.

Fylkesstyret kan i tillegg ha representant/observatør fra relevante samarbeidsmiljø.

Alumnklubben i fylket kan møte med en representant som observatør uten stemmerett.
Ordføreren i fylkesårsmøtet kan delta i fylkesstyremøtene uten stemmerett.

Fylkesstyret velger selv sin nestleder. Funksjonstid ett (1) år.

For gyldig vedtak i fylkesstyret kreves at minst tre (3) medlemmer har stemt for forslaget.

Fylkesstyret skal bl.a.:

1. Være styringsorgan for 4H‑arbeidet i fylket i samsvar med 4H Norges lover og vedtak fattet av landsmøte for 4H Norge, fylkesårsmøtet, landsstyret og sentralstyret.
2. Ha ansvar i organisatoriske og økonomiske saker for 4H i fylket
3. Legge hovedvekt på behandling av prinsipielt viktige saker som gjelder utvikling av 4H‑arbeidet og ~~utnytting~~ bruk av organisa­sjonens ressurser i fylket
4. Arbeide med langtidsplaner og ‑budsjetter
5. Forvalte fylkesorganisasjonens midler
6. Sørge for at 4H‑klubbene, 4H-gårdene / 4H-setrene, medlemmene og klubbrådgiverne får best mulig støtte og rådgivning i sitt 4H‑arbeid
7. Fremme innstilling i de sakene som 4H‑fylkesstyret får over­sendt til uttale fra landbruksavdelingen hos Fylkesmannen
8. Tilrettelegge arbeidet for, og styrke 4H‑nemndene i kommune­ne
9. Bygge ut og skaffe økonomi til å ha organisasjonsrådgiver i fylket
10. Slutte avtaler med landbruksavdelingen hos Fylkesmannen, organisasjoner på fylkesplan og andre
11. Holde konferanser og kurs for medlemmer, klubbrådgivere og tillitsvalgte
12. Være ankeinstans for saker avgjort av klubbene
13. Vedta regler for reiseutjamning for klubbenes representanter til fylkesårsmøtene
14. Arbeide med andre aktuelle oppgaver for 4H‑arbeidet i fylket.

Fylkesstyret kan oppnevne utredningsutvalg for spesielle saker.

Fylkesstyrets leder (eller nestleder) og den med daglig lederansvaret av ansatte tildeles prokura.

**§ 4. Vedtektsendring**
Fylkesårsmøtet vedtar selv sine vedtekter etter mønster av normalvedtekter for fylkesledd av 4H Norge. Vedtektene og eventuelle endringer av disse, skal godkjennes av sentralstyret før de er gyldige.

Forslag til endringer av vedtektene for 4H‑arbeidet i fylket, kan legges fram av fylkesstyret eller minst fem (5) medlemmer av fylkesårsmøtet. Slikt forslag må være kommet til fylkesstyret minst fire (4) måneder før det fylkesårsmøtet som skal behandle saken. Forslaget skal sendes til representantene i fylkesårsmøtet sammen med fylkesstyrets innstilling minst seks (6) uker før årsmøtet. Vedtektsendring krever at minst 2/3 av de frammøtte årsmøterepresentantene stemmer for.

**§ 5. Oppløsning**
Fylkesårsmøtet kan ikke vedta å oppløse 4H‑arbeidet i fylket. Fylkesårsmøtet kan etter vedtak med 3/4 flertall blant de fram­møtte årsmøterepresentantene i to (2) ordinære fylkesårsmøter på rad, be landsstyret om midlertidig å legge ned virksom­heten i fylket.

**§ 6. Ikrafttreden**
Vedtektene er fastsatt på fylkesårsmøte den ............................ (dato)
godkjent av sentralstyret i 4H Norge den ............................... (dato)
og gjort gjeldende med virkning fra den ............................... (dato).